|  |  |  |  |
| --- | --- | --- | --- |
| Rīgā, | 31.08.2021. | Nr. | 4-4/7912 |
| Uz |  | Nr. |  |

**Valsts kancelejai**

*Par Ministru kabineta noteikumu "Grozījumi Ministru kabineta 2016. gada 8. marta noteikumos Nr. 152 "Darbības programmas "Izaugsme un nodarbinātība" 4.2.2. specifiskā atbalsta mērķa "Atbilstoši pašvaldības integrētajām attīstības programmām sekmēt energoefektivitātes paaugstināšanu un atjaunojamo energoresursu izmantošanu pašvaldību ēkās" īstenošanas noteikumi"" projektu*

 Pamatojoties uz Ministru kabineta 2009. gada 7. aprīļa noteikumu Nr. 300 "Ministru kabineta kārtības rullis" 117. punktu un 164.3. apakšpunktu, iesniedzu izskatīšanai **tuvākajā Ministru kabineta sēdē** Ministru kabineta noteikumu projektu "*Grozījumi Ministru kabineta 2016. gada 8. marta noteikumos Nr. 152 "Darbības programmas "Izaugsme un nodarbinātība" 4.2.2. specifiskā atbalsta mērķa "Atbilstoši pašvaldības integrētajām attīstības programmām sekmēt energoefektivitātes paaugstināšanu un atjaunojamo energoresursu izmantošanu pašvaldību ēkās" īstenošanas noteikumi"*" (turpmāk – MK noteikumu projekts), tā sākotnējās ietekmes novērtējuma ziņojumu (anotāciju) (turpmāk – anotācija) un Ministru kabineta sēdes protokollēmuma projektu.

|  |  |  |
| --- | --- | --- |
| 1. | Iesniegšanas pamatojums | MK noteikumu projekts ir izstrādāts pēc Vides aizsardzības un reģionālās attīstības ministrijas (turpmāk – VARAM) iniciatīvas, ievērojot:* Ministru kabineta (turpmāk – MK) 2021. gada 8. jūnija sēdes protokola Nr. 46 32.§ "*Rīkojuma projekts "Grozījumi Eiropas Savienības struktūrfondu un Kohēzijas fonda 2014.-2020.gada plānošanas perioda darbības programmā "Izaugsme un nodarbinātība""*" 4.1.3. apakšpunktu;
* Eiropas Savienības struktūrfondu un Kohēzijas fonda 2014.–2020. gada plānošanas perioda vadības likuma 20. panta 13. punktu;
* MK 2020. gada 22. septembra sēdes protokola Nr. 55 30.§ "Informatīvais ziņojums "*Par Kohēzijas politikas Eiropas Savienības fondu investīciju aktualitātēm (pusgada ziņojums)"*" 2.1. apakšpunktu,

lai nodrošinātu papildu resursu pieejamību Eiropas Savienības (turpmāk – ES) fondu 2014.-2020. gada plānošanas perioda programmas "Atveseļošanās palīdzība kohēzijai un Eiropas teritorijai" (turpmāk – REACT-EU) ietvaros pašvaldību infrastruktūras energoefektivitātes paaugstināšanai. |
| 2. | Valsts sekretāru sanāksmes datums un numurs | Nav attiecināms. |
| 3. | Informācija par saskaņojumiem | MK noteikumu projekts 2021. gada 18. jūnijā tika nosūtīts saskaņošanai ar Ekonomikas ministriju (turpmāk – EM), Finanšu ministriju (turpmāk – FM), Tieslietu ministriju (turpmāk – TM), biedrību "Latvijas Pašvaldību savienību" (turpmāk – LPS), biedrību "Latvijas lielo pilsētu asociācijai" (turpmāk – LLPA), biedrību "Reģionālo attīstības centru apvienībai" (turpmāk – RACA) un biedrību "Latvijas Ūdensapgādes un kanalizācijas uzņēmumu asociācijai" (turpmāk – LŪKA). Tika saņemti iebildumi no FM, RACA un LŪKA. Precizētais MK noteikumu projekts 2021. gada 2. augustā tika nosūtīts elektroniskajai saskaņošanai visām iesaistītajām institūcijām. Elektroniskās saskaņošanas laikā tika saņemti saskaņojumi bez iebildumiem no TM, EM, LPS, LLPA un LŪKA. Tika saņemti iebildumi no FM un RACA.Atkārtoti precizētais MK noteikumu projekts 2021. gada 17. augustā tika nosūtīts elektroniskajai saskaņošanai visām iesaistītajām institūcijām. Elektroniskās saskaņošanas laikā tika saņemti saskaņojumi bez iebildumiem no TM, EM, LPS, LLPA un LŪKA. Tika saņemti iebildumi no FM un RACA, kas tika ņemti vērā vai par iebildumu panākta vienošanās saskaņošanas laikā.Elektroniskās saskaņošanas laikā tika saņemti saskaņojumi bez iebildumiem no EM, TM, LŪKA, LLPA, RACA, FM un LPS.**Līdz ar to MK noteikumu projekts, tā anotācija un MK sēdes** **protokollēmuma projekts ir uzskatāmi par pilnībā saskaņotiem.** |
| 4. | Informācija par saskaņojumu ar Eiropas Savienības institūcijām | Nav attiecināms. |
| 5. | Politikas joma | Reģionālā politika. |
| 6. | Atbildīgā amatpersona | VARAM Investīciju politikas departamenta Reģionālo un informācijas un komunikācijas tehnoloģiju investīciju nodaļas vecākais eksperts Kaspars Raubiškis. |
| 7. | Uzaicināmās personas | VARAM valsts sekretāra vietnieks Sandis Cakuls un Investīciju politikas departamenta direktora vietniece reģionālo un informācijas un komunikācijas tehnoloģiju investīciju jautājumos Evija Bistere. |
| 8. | Projekta ierobežotas lietošanas statuss | Nav attiecināms. |
| 9. | Cita informācija | Nav. |
| 10. | Saistība ar ārkārtējās situācijas vai izņēmuma stāvokļa noteikšanu valstī | Nav attiecināms. |
| 11. | Ministru kabineta lietas pamatojums | Nav attiecināms. |
| 12. | Steidzamības kārtības pamatojums | REACT-EU ir Eiropas Komisijas ierosināta iniciatīva, kas veidota kā papildu finansējums 2014.-2020. gada plānošanas perioda kohēzijas politikai, lai īstenotu pasākumus, ar ko novērst Covid-19 pandēmijas izraisītās krīzes sekas un sekmēt zaļu, digitālu un noturīgu ekonomikas atveseļošanu.Ņemot vērā, ka Latvijai pieejamo REACT-EU finansējumu (ERAF investīcijas) jāplāno atsevišķā prioritātē, Darbības programmā "Izaugsme un nodarbinātība" (turpmāk – DP) ir izveidota jauna ieguldījumu prioritāte Covid-19 pandēmijas seku mazināšanai – “13.1. ieguldījumu prioritāte: palīdzēt veicināt ar Covid-19 pandēmiju un tās sociālajām sekām saistītās krīzes seku pārvarēšanu un sagatavoties zaļai, digitālai un noturīgai ekonomikas atveseļošanai (ERAF)”, tomēr tās pasākumi ir integrēti saistīti ar DP jau esošiem specifiskā atbalsta mērķiem un to pasākumiem.Līdz ar to 13.1.3. specifiskā atbalsta mērķa "*Atveseļošanas pasākumi vides un reģionālās attīstības jomā*" 13.1.3.1. pasākums "*Energoefektivitātes paaugstināšana pašvaldību infrastruktūrā ekonomiskās situācijas uzlabošanai*" komplementāri ar 4.2.2. specifisko atbalsta mērķi "*Atbilstoši pašvaldības integrētajām attīstības programmām sekmēt energoefektivitātes paaugstināšanu un atjaunojamo energoresursu izmantošanu pašvaldību ēkās*" paredz ieguldījumus pašvaldību infrastruktūras energoefektivitātes paaugstināšanai.Ņemot vērā, ka:* DP grozījumi Nr. 7 ir apstiprināti ES fondu Uzraudzības komitejas rakstiskajā procedūrā 2021. gada 17. maijā un Ministru Kabinetā 2021. gada 8. jūnijā ar Ministru Kabineta rīkojumu Nr. 406 (prot. Nr. 46 32. §), kā arī EK 2021. gada 30. jūnijā,
* DP grozījumos Nr. 7 iekļauta papildu resursu pieejamība ES fondu 2014.-2020. gada plānošanas periodam REACT-EU, t.sk. piešķīrumu 2021. gadam, ietvaros pašvaldību infrastruktūras energoefektivitātes paaugstināšanai,
* Eiropas Parlamenta un Padomes regulas (ES) 2020/2221 (2020. gada 23. decembris), *ar ko Regulu (ES) Nr. 1303/2013 groza attiecībā uz papildu resursiem un īstenošanas kārtību, lai palīdzētu veicināt ar Covid-19 pandēmiju un tās sociālajām sekām saistītās krīzes seku pārvarēšanu un sagatavoties zaļai, digitālai un noturīgai ekonomikas atveseļošanai (REACT-EU)* 92.b panta 11. punkta nosacījumi attiecībā uz REACT-EU izdevumu attiecināmību nosaka, ka izmaksas ir attiecināmas no 2020. gada 1. februāra, kas plānotajiem projekta iesniedzējiem jau ļauj plānot projektu pieteikumu iesniegšanu atlasē, kā arī to, ka jauno pašvaldību infrastruktūras energoefektivitātes paaugstināšanas projektu īstenošana ir laikietilpīga, iespējama tikai būvniecības sezonas laikā un projektu īstenošanai noteiktais termiņš ir 2023. gada 31. decembris,

ir nepieciešams jau šobrīd steidzamības kārtā izskatīt MK noteikumu projektu, kas paredz novirzīt REACT-EU finansējumu, lai paaugstinātu pašvaldību infrastruktūras energoefektivitāti un lai nekavējoties mazinātu ar Covid-19 pandēmiju saistīto negatīvo ietekmi uz tautsaimniecību un veicinātu ekonomikas straujāku atgūšanos no Covid-19 izraisītās krīzes, nodrošinot ES fondu investīciju operatīvu ienākšanu tautsaimniecībā, t.i., ES fondu līdzfinansēto projektu īstenošanas uzsākšanu pēc iespējas ātrāk. |
| 13. | Jautājuma savlaicīgas neiesniegšanas iemesli | Jautājums tiek iesniegts laikus. |
| 14. | Lēmuma pieņemšanas galīgais termiņš | Lēmuma pieņemšana nepieciešama tuvākajā MK sēdē. |

Pielikumā:

1. MK noteikumu projekts uz 11 lapām (datne: VARAMNot\_250821\_groz152);
2. Anotācija uz 17 lapām (datne: VARAMAnot\_250821\_groz152);
3. MK protokollēmuma projekts uz vienas lapas (datne: VARAMProt\_250821\_422SAM\_5k);
4. Izziņa par atzinumos sniegtajiem iebildumiem uz 39 lapām (datne: VARAMIzz\_250821\_groz152);
5. TM 2021. gada 1. jūlija atzinums uz vienas lapas (datne: TMInf\_010721\_groz152);
6. EM 2021. gada 4. jūlija atzinums uz vienas lapas (datne: EMInf\_040721\_groz152);
7. LLPA 2021. gada 5. jūlija atzinums uz vienas lapas (datne: LLPAInf\_050721\_groz152);
8. LPS 2021. gada 5. jūlija atzinums uz vienas lapas (datne: LPS\_ID18886\_SAS);
9. LŪKA 2021. gada 5. jūlija atzinums uz divām lapām (datne: LUKA\_Atzinums\_MK152);
10. RACA 2021. gada 5. jūlija atzinums uz divām lapām (datne: Atzinums\_422\_05072021);
11. FM 2021. gada 7. jūlija atzinums uz septiņām lapām (datne: FMnos\_070721\_3876);
12. LPS 2021. gada 5. augusta atzinums uz vienas lapas (datne: LPS\_ID19496\_SAS);
13. FM 2021. gada 6. augusta atzinums uz trīs lapām (datne: FMnos\_060821\_4431);
14. LLPA 2021. gada 6. augusta atzinums uz vienas lapas (datne: LLPAInf\_060821\_groz152);
15. TM 2021. gada 9. augusta atzinums uz trim lapām (datne: TMInf\_090821\_groz152);
16. RACA 2021. gada 10. augusta atzinums uz divām lapām (datne: ATZINUMS\_VARAM\_422SAM\_10082021);
17. LŪKA 2021. gada 10. augusta atzinums uz septiņām lapām (datne: LUKAInf\_100821\_groz152);
18. EM 2021. gada 17. augusta atzinums uz divām lapām (datne: EMInf\_170821\_groz152);
19. LŪKA 2021. gada 18. augusta atzinums uz vienas lapas (datne: LUKA\_Saskanojums\_MK-152);
20. TM 2021. gada 18. augusta atzinums uz trim lapām (datne: TMInf\_180821\_groz152);
21. LPS 2021. gada 18. augusta atzinums uz vienas lapas (datne: LPS\_ID19712\_SAS);
22. RACA 2021. gada 20. augusta atzinums uz vienas lapas (datne: RACAInf\_200821\_groz152);
23. LLPA 2021. gada 20. augusta atzinums uz vienas lapas (datne: LLPAInf\_200821\_groz152);
24. FM 2021. gada 23. augusta atzinums uz vienas lapas (datne: FMnos\_230821\_4674).

Ministrs A. T. Plešs

K.Raubiškis, 66016717, kaspars.raubiskis@varam.gov.lv

|  |
| --- |
| ŠIS DOKUMENTS IR ELEKTRONISKI PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU |